**SKRAĆENI ZAPISNIK**

sa 24. sjednice Gradskog vijeća Grada Trilja održane 18. prosinca i 21. prosinca 2023. u gradskoj vijećnici Grada Trilja.

Početak 18.12.2023. u 18.00 sati.

Prisutni:
Ivan Šipić, predsjednik Gradskog vijeća

Vijećnici:
Ivica Marić, Žana Majić, Miroslav Čalo, Zlatko Gusić, Ante Kozina, Miljenko Marić, Tihomir Grubišić, Miro Radman-Livaja, Ivica Čović Pavišić, Ivan Lipotić Piroga, Marko Dragušica i Ivan Sablić

Odsutni vijećnici: /
Ostali prisutni:
Ivan Bugarin, gradonačelnik
Dino Hrustić, pročelnik
Blaženka Dukić, pročelnica
Monika Domazet, pročelnica
Marko Varvodić, viši stručni suradnik
Marijana Svalina, voditeljica Gradske knjižnice Trilj

Predsjednik Gradskog vijeća Ivan Šipić pozdravio je sve prisutne i otvorio je 24. sjednicu Gradskog vijeća.

**Pitanja i prijedlozi vijećnika (aktualni sat)**

Predsjednik Gradskog vijeća Ivan Šipić pozvao je vijećnike da se prijave na **aktualni sat**.

Vijećnik Miljenko Marić pitao je gradonačelnika po kojem je Pravilniku o jednostavnoj nabavi provodio postupke jednostavne nabave do 15.06.2023. te koji postupci su provedeni i u kojim iznosima.

Gradonačelnik je odgovorio kako su nabave provodile po tada važećem Pravilniku o jednostavnoj nabavi, a konkretne postupke sa iznosima obvezao se dostaviti pisanim putem.

Drugo pitanje vijećnika Miljenka Marića odnosilo se na prijedlog Odluke o visini poreznih stopa poreza na dohodak, odnosno zašto isti prijedlog vijećnika MOST-a nije bio upućen u proceduru javnog savjetovanja.

Gradonačelnik je odgovorio kako je na tu temu sve rekao na prošloj sjednici gradskog vijeća, da je tada argumentirao svoj stav i da nema više što dodati po tom pitanju.

Vijećnik Miljenko Marić zatražio je pisani odgovor.

Vijećnica Žana Majić ponovila je pitanje sa prošle sjednice s obzirom da se na dnevnom redu nije našlo polugodišnje Izvješće o radu gradonačelnika iako bilo je najavljeno jer su prošli zakonski rokovi za podnošenje istog.

Gradonačelnik je odgovorio kako je tražio sazivanje ove sjednice 16.11.2023. sa svrhom donošenja Proračuna, a da je u međuvremenu pripremljeno i Izvješće o radu gradonačelnika koje će se naći na jednoj od idućih sjednica gradskog vijeća.

Drugo pitanje vijećnice Žane Majić odnosilo se na programe javnih potreba, odnosno zašto se isti nisu našli na dnevnom redu zajedno sa prijedlogom Proračuna kako je bilo najavljivano.

Gradonačelnik je odgovorio kako je u razgovorima sa predstavnicima predstavničke većine Miljenkom Marićem i Ivanom Šipićem bilo dogovoreno da će proračun ići početkom prosinca, a nakon proračuna i natječaj za financiranje udruga sukladno novom pravilniku kako bi se programi što prije našli na dnevnom redu.

Vijećnik Miroslav Čalo postavio je pitanje vezano za završnu konferenciju projekta CEKOM, kako se ista mogla održati bez usvojenog rebalansa, gdje je bio gradonačelnik u vrijeme konferencije i zašto je na konferenciju poslao pročelnika općih poslova Dina Hrustića, a ne pročelnicu za gospodarstvo Blaženku Dukić.

Gradonačelnik je odgovorio da je bio na službenom putu za vrijeme konferencije, da projekt mora završiti završnom konferencijom, a da li se ista mogla održati bez rebalansa rekao je da nema odgovor na to pitanje.

Vijećnik Miroslav Čalo zatražio je pisani odgovor na dio pitanja koji se odnosi na službeni put, gdje je točno bio gradonačelnik u vrijeme konferencije.

Vijećnik Zlatko Gusić pitao je gradonačelnika za mogućnost uređenja i sanacije županijske ceste prema Podima.

Gradonačelnik je odgovorio kako je imao sastanak sa Županijskom upravom za ceste gdje je između ostalog upozorio i na tu cestu i kako očekuje njihov odgovor.

Drugo pitanje vijećnika Zlatka Gusića odnosilo se na nerazvrstanu cestu Kundidi-Botice, da li se može nasuti tamponom na dijelu koji pripada Gradu Trilju.

Gradonačelnik je odgovorio da će se navedena dionica sanirati sa nekoliko kamiona tampona.

Vijećnik Ante Kozina pitao je gradonačelnika zašto registar ugovora za 2023. godinu nije objavljen na web stranici.

Gradonačelnik je rekao da je dao nalog za izradu istog te je prepustio riječ višem stručnom suradniku Marku Varvodiću koji je dodao da je dosadašnja praksa bila izrada registra na kraju godine, ali da će se u 2024. godini ustrojiti na početku godine i redovito ažurirati.

Vijećnik Ivica Marić pitao je gradonačelnika kada će se postaviti koluti za spašavanje na tri gradska kupališta.

Gradonačelnik je odgovorio da je određen broj koluta za spašavanje postavljen na obali Cetine, a da će se prilikom uređenja plaže Drinić postaviti dodatni.

Vijećnik Ivica Marić zatražio je pisani odgovor.

Drugo pitanje vijećnika Ivice Marića odnosilo se na probleme mještana Biska, zaseoka Grmljani sa opskrbom električnom energijom i čestim kvarovima na mreži, da li je gradonačelnik upoznat s navedenim problemima i je li se šta poduzelo po tom pitanju.

Gradonačelnik je odgovorio kako je upoznat s problemom i kako su komunalne službe zajedno s koncesionarom izašle na teren i napravile što se moglo, ali da problem treba riješiti HEP te da će dostaviti zatraženo očitovanje HEP-a po tom pitanju.

Drugo pitanje vijećnika Ivice Marića upućeno je pročelnici Moniki Domazet, a zanimalo ga je zbog kojih točno poslovnih obaveza je propustila prethodnu sjednicu gradskog vijeća.

Pročelnica Monika Domazet odgovorila je da joj je probni rok za mjesto pročelnice upravnog odjela istekao 1.11.2023.g., a da je prošlu sjednicu propustila zbog zadataka koje joj je dodijelio gradonačelnik koji joj je jedini neposredno nadređen.

Nakon završetka aktualnog sata predsjednik Ivan Šipić pitao je ima li primjedbi na zapisnik sa 23. sjednice gradskog vijeća.

Vijećnik Miljenko Marić istaknuo je da u zapisniku treba u kratkim crtama opisati raspravu svih vijećnika koji su sudjelovali po svim točkama jer je tako predviđeno poslovnikom.

Zapisničar Marko Varvodić odgovorio je da se radi o skraćenom zapisniku te da nema potrebe, a ni načina za opisati raspravu koja traje puno duže od onoga šta je predviđeno poslovnikom i u kojoj vijećnik postavi desetke potpitanja i javi se više puta za repliku.

Nakon rasprave predsjednik Ivan Šipić dao je prijedlog zapisnika na glasovanje.

Zapisnik sa 23. sjednice usvojen je sa 12 glasova ZA i 1 protiv (Miljenko Marić).

Predsjednik Ivan Šipić pitao je ima li prijedloga za izmjene i dopune dnevnog reda.

Gradonačelnik Ivan Bugarin predložio je da se dnevni red nadopuni sa tri točke:

* *Prijedlog Odluke o izradi Urbanističkog plana uređenja stambene zone Bisko*
* *Prijedlog Odluke o izradi Urbanističkog plana uređenja groblja Košute*
* *Prijedlog Zaključka o prijedlogu za imenovanje mrtvozornika za područje Grada Trilja*

Vijećnik Ivan Šipić predložio je da se dnevni red nadopuni sljedećom točkom:

* *Izvješće o realizaciji Godišnjeg Plana i programa rada vrtića za 2022./2023. godinu*

O svim prijedlozima se glasovalo pojedinačno i sva četiri prijedloga za izmjenu i nadopunu dnevnog reda usvojena su jednoglasno sa 13 glasova ZA.

**Predsjednik Ivan Šipić predložio je sljedeći dnevni red:**

1. Izvješće o radu Gradske knjižnice Trilj za 2022. godinu
2. Polugodišnji izvještaj o izvršenju Proračuna Grada Trilja za 2023. godinu
3. Prijedlog Proračuna Grada Trilja za 2024. godinu s projekcijama za 2025. i 2026. godinu
4. Prijedlog Odluke o izvršavanju proračuna Grada Trilja za 2024. godinu
5. Prijedlog Programa građenja komunalne infrastrukture na području Grada Trilja za 2024. godinu
6. Prijedlog Programa održavanja komunalne infrastrukture na području Grada Trilja za 2024. godinu
7. Prijedlog Odluke o ukidanju statusa javnog dobra – puta k.č.br. 2929/2 k.o. Budimiri
8. Prijedlog Odluke o ukidanju statusa javnog dobra – puta dio k.č.br. 998 te dio 1001/1 k.o. Velić
9. Prijedlog Zaključka o prijedlogu za imenovanje mrtvozornika za područje Grada Trilja
10. Prijedlog Odluke o izradi Urbanističkog plana uređenja stambene zone Bisko
11. Prijedlog Odluke o izradi Urbanističkog plana uređenja groblja Košute
12. Izvješće o realizaciji Godišnjeg Plana i programa rada vrtića za 2022./2023. godinu

Predloženi dnevni red usvojen je jednoglasno sa 13 glasova ZA.

**Ad.1.****Izvješće o radu Gradske knjižnice Trilj za 2022. godinu**

Izvješće je kao u materijalima obrazložila voditeljica knjižnice Marijana Svalina.

U raspravi su sudjelovali vijećnici Miljenko Marić i Žana Majić i viši stručni suradnik Marko Varvodić.

Tijek rasprave dostupan je na službenom YouTube kanalu Grada Trilja.

Nakon izlaganja i rasprave predsjednik Ivan Šipić dao je prijedlog na glasovanje.

Prisutno vijećnika pri glasovanju: 13

„ZA“ prijedlog je glasovalo 13 vijećnika

„protiv“ nitko

„suzdržan“ nitko

Konstatirano je da je Izvješće o radu Gradske knjižnice Trilj za 2022. godinu usvojeno jednoglasno sa 13 glasova „ZA“ .

**Ad.2.** **Polugodišnji izvještaj o izvršenju Proračuna Grada Trilja za 2023. godinu.**

Prijedlog je obrazložio gradonačelnik Ivan Bugarin istaknuvši ukratko ključne projekte koji su utjecali na izvršenje proračuna u prvoj polovici godine.

Nakon izlaganja predsjednik je otvorio raspravu.

U raspravi su sudjelovali vijećnici Miljenko Marić, Ante Kozina i Žana Majić, pročelnica Blaženka Dukić i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Nakon izlaganja i rasprave predsjednik Ivan Šipić dao je prijedlog na glasovanje.

Konstatirano je daPolugodišnji izvještaj o izvršenju Proračuna Grada Trilja za 2023.godinu nije usvojen sa 6 glasova „ZA“ (Tihomir Grubišić, Miro Radman Livaja, Ivica Čović Pavišić, Ivan Sablić, Ivan Lipotić Piroga i Marko Dragušica) i 7 „protiv“ (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo).

**Ad.3.** **Prijedlog Proračuna Grada Trilja za 2024. godinu s projekcijama za 2025. i 2026. godinu**

Prijedlog je obrazložio gradonačelnik Ivan Bugarin istaknuvši da je Proračun prošao proceduru javnog savjetovanja od 30 dana i upućen je gradskom vijeću na usvajanje 15. listopada 2023. godine. Naveo je ukupne planirane brojke na prihodovnoj i rashodovnoj strani te je nabrojio ključne projekte koji su sastavni dio prijedloga Proračuna.

Nakon izlaganja predsjednik je otvorio raspravu.

U raspravi su sudjelovali vijećnici Tihomir Grubišić, Miroslav Čalo, Miljenko Marić, Ante Kozina, Žana Majić i Ivan Šipić.

Tijek rasprave dostupan je na službenom YouTube kanalu Grada Trilja.

Nakon pojedinačnih rasprava prešlo se na raspravu i očitovanje o amandmanima.

Sa 13 glasova ZA izglasana je mogućnost podnošenja usmenih amandmana.

Gradonačelnik je prihvatio amandman vijećnika Ivana Šipića kojim se izdvajaju sredstva od 13.500 EUR za postavljanje javne rasvjete u ulici Put Ruža u Košutama.

Amandman vijećnika Ivice Marića kojim je bilo predviđeno povećanje stavke financiranja Zajednice sporta za 51.000 EUR gradonačelnik je odbio jer u njemu nije bio naveden izvor financiranja sukladno Zakonu o proračunu.

Amandmani vijećnika Zlatka Gusića kojim je bilo predviđeno izdvajanje iznosa od 25.000 EUR za uređenje Dječjeg parka u Grabu i 15.000 EUR za projekt izgradnje lovačkog doma za Lovačku udrugu Tovarnica također su odbijeni jer nije bio naveden izvor financiranja sukladno Zakonu o proračunu.

Gradonačelnik je također odbio i amandman vijećnika Miljenka Marića podnesen na obrascu za sudjelovanje u izradi proračun kojim se tražilo ubacivanje stavke za provedbu mjere roditelj odgojitelj.

Vijećnik Ivica Marić podnio je usmeni amandman kojim se iznos od 50.000 EUR sa stavke Gradske manifestacije prebacuje na stavku redovan rad Zajednice sporta.

Gradonačelnik je odbio amandman pa je vijećnik Ivica Marić zatražio glasovanje.

Usmeni amandman vijećnika Ivice Marića usvojen je sa 7 glasova ZA (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo) i 6 protiv (Tihomir Grubišić, Miro Radman Livaja, Ivica Čović Pavišić, Ivan Sablić, Ivan Lipotić Piroga i Marko Dragušica).

Vijećnik Zlatko Gusić podnio je usmeni amandman kojim se sa stavke Razvoja turizma skida iznos od 25.000 EUR i isti iznos se prebacuje na projekt uređenja dječjeg igrališta uz zgradu osnovne škole u Grabu.

Gradonačelnik je odbio amandman pa je vijećnik Zlatko Gusić zatražio glasovanje.

Usmeni amandman vijećnika Zlatka Gusića usvojen je sa 8 glasova ZA (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić, Miroslav Čalo i Miro Radman Livaja) i 5 protiv (Tihomir Grubišić, Ivica Čović Pavišić, Ivan Sablić, Ivan Lipotić Piroga i Marko Dragušica).

Vijećnica Žana Majić podnijela je usmeni amandman kojim se iznos od 25.000 EUR skida sa stavke Nabava poslovnog prostora-gradska uprava, a isti iznos se prebacuje na projekt izgradnje dječjeg parka Brodarić.

Vijećnik Ante Kozina podnio je usmeni amandman kojim se iznos od 40.000 EUR skida sa stavke Nabava poslovnog prostora-gradska uprava, a isti iznos se prebacuje na projekt uređenja ceste Babići-Sliškovići.

Drugim usmenim amandmanom vijećnika Ante Kozine iznos od 70.000 EUR skida sa stavke Nabava poslovnog prostora-gradska uprava, a isti iznos se prebacuje na projekt Projekt vodoopskrbe naselja Ugljane zaseoka Ban-Sikavice i iznosi ukupno 120.000 EUR.

Nakon što gradonačelnik nije prihvatio tri navedena amandmana podnositelji su zatražili glasovanje.

Sva tri amandmana su usvojena sa 7 glasova ZA (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo) i 6 protiv (Tihomir Grubišić, Miro Radman Livaja, Ivica Čović Pavišić, Ivan Sablić, Ivan Lipotić Piroga i Marko Dragušica).

Gradonačelnik Ivan Bugarin podnio je usmeni amandman kojim se iznos od 30.000 EUR skida sa stavke Razvoj poljoprivrede i poduzetništva, a taj iznos raspodjeljuje se na projekt izgradnje lovačkog doma udruge Tovarnica u iznosu 15.000 EUR i projekt izgradnje lovačkog doma udruge Jarebica u iznosu od 15.000 EUR.

Amandman je postao sastavni dio prijedloga proračuna.

Drugim usmenim amandmanom gradonačelnik je podigao stavku redovan rad Zajednice sporta za 91.700 EUR, a isti iznos skida se sa stavke Razvoj poljoprivrede i poduzetništva – aktivnost Inovativno-edukacijsko-poduzetnički model za transformaciju grada i sa stavke školstvo i obrazovanje-sufinanciranje programa akademskog obrazovanja.

Amandman je postao sastavni dio prijedloga proračuna.

Trećim usmenim amandmanom gradonačelnik je izdvojio iznos od 10.000 EUR za sufinanciranje rada Vijeća za prevenciju i kriminalitet Grada Trilja, a isti iznos skida se sa stavke proračunska zaliha.

Amandman je postao sastavni dio prijedloga proračuna.

Četvrtim usmenim amandmanom gradonačelnik je izdvojio iznos od 22.000 EUR za izradu Strategije razvoja Grada Trilja, a isti iznos skida se stavki proračunska zaliha (3.000 EUR) i razvoj poljoprivrede i poduzetništva (19.000 EUR).

Amandman je postao sastavni dio prijedloga proračuna.

Petim usmenim amandmanom gradonačelnik je u Proračun uvrstio stavku energetske učinkovitosti javne rasvjete u 1.617.000 EUR u slučaju da se taj projekt pokrene i da gradsko vijeće donese odluku o kreditu.

Amandman je postao sastavni dio prijedloga proračuna.

Nakon izlaganja i rasprave predsjednik Ivan Šipić dao je prijedlog na glasovanje.

Prisutno vijećnika pri glasovanju: 13
„ZA“ prijedlog je glasovalo 12 vijećnika
„protiv“ 1
„suzdržan“ nitko

Konstatirano je daPrijedlogProračuna Grada Trilja za 2024. godinu s projekcijama za2025. i2026. godinu usvojen sa 12 glasova „ZA“ (Ante Kozina, Ivan Šipić, Žana Majić, Ivica Marić, Zlatko Gusić, Miroslav Čalo, Tihomir Grubišić, Miro Radman Livaja, Ivica Čović Pavišić, Ivan Sablić, Ivan Lipotić Piroga i Marko Dragušica) i 1 „protiv“ (Miljenko Marić).

Nakon 3. točke dnevnog reda predsjednik Ivan Šipić prekinuo je sjednicu u 22.40 sati i zakazao je nastavak sjednice za 21. 12.2023. s početkom u 18.00 sati.

Nastavak sjednice održan je 21.12.2023. s početkom u 18.00 sati.

Na nastavku sjednice bili su prisutni svi vijećnici osim Marka Dragušice i Ivice Čovića Pavišića.

Prisutni su bili i gradonačelnik Ivan Bugarin, pročelnici Dino Hrustić, Monika Domazet i Blaženka Dukić te viši stručni suradnik Marko Varvodić.

**Ad.4. Prijedlog Odluke o izvršavanju Proračuna Grada Trilja za 2024. godinu**

Prijedlog je obrazložila pročelnica Blaženka Dukić istaknuvši da se ova odluka donosi sukladno Zakonu o proračunu te je ukratko opisala strukturu i sadržaj odluke.

Nakon izlaganja predsjednik je otvorio raspravu.

U raspravi su sudjelovali vijećnici Miljenko Marić i Tihomir Grubišić i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Predsjednik Ivan Šipić dodijelio je opomenu vijećniku Tihomiru Grubišiću zbog rasprave upućene vijećniku Miljenku Mariću, a koja nije imala veze s točkom dnevnog reda.

Vijećnik Miljenko Marić na prijedlog akta podnio je 26 amandmana.

Gradonačelnik je odbio amandmane uz obrazloženje da se ne radi o amandmanima nego potpuno novoj odluci jer se mijenja svaki članak prijedloga i dodaju se nova 23 članka.

Sa 9 glasova ZA (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić, Miroslav Čalo, Miro Radman Livaja i Ivan Sablić) i 2 protiv (Tihomir Grubišić i Ivan Lipotić Piroga) izglasana je mogućnost da se na ovaj prijedlog mogu podnositi usmeni amandmani.

Vijećnik Miljenko Marić povukao je amandmane br.: 1., 4., 6., 9., 10., 11., 12., 13., 15., 16., 17., 18., 19., 21., 22., 24., 25. i 26. kojima je bila predviđena izmjena u navedenim rednim brojevima članaka prijedloga odluke.

Za amandmane pod rednim brojevima: 2., 3., 5., 7., 8., 14., 20. i 23. kojima se predviđa izmjena teksta članaka navedenih rednih brojeva vijećnik Miljenko Marić zatražio je glasovanje.

Svih osam navedenih amandmana izglasano je sa 7 glasova ZA (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo) i 4 protiv (Tihomir Grubišić, Miro Radman Livaja, Ivan Lipotić Piroga i Ivan Sablić).

Gradonačelnik je usmenim amandmanom u čl. 16. korigirao iznos proračunske zalihe na 13.500 sukladno amandmanu na proračun.

Amandman je postao sastavni dio prijedloga akta.

Nakon izlaganja i rasprave predsjednik Ivan Šipić dao je prijedlog na glasovanje.

Prisutno vijećnika pri glasovanju: 11
„ZA“ prijedlog je glasovalo 11 vijećnika
„protiv“ nitko
„suzdržan“ nitko

Konstatirano je da Prijedlog Odluke o izvršavanju Proračuna Grada Trilja usvojen jednoglasno sa 11 glasova „ZA“.

**Ad. 5.** **Prijedlog Programa građenja komunalne infrastrukture na području Grada Trilja za 2024. godinu**

Prijedlog je obrazložila pročelnica Monika Domazet istaknuvši da se radi o pratećem aktu kojeg je potrebno donijeti nakon usvajanja proračuna. Ukratko je opisala strukturu programa s naglaskom na glavne stavke i iznose u kojima se planiraju izvršiti.

Nakon izlaganja predsjednik je otvorio raspravu.

U raspravi su sudjelovali vijećnici Ante Kozina, Miroslav Čalo, Miljenko Marić, Ivan Šipić, Miro Radman Livaja, Zlatko Gusić i Žana Majić, pročelnica Monika Domazet i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Nakon pojedinačnih rasprava prešlo se na raspravu o amandmanima.

Jednoglasno sa 11 glasova ZA izglasana je mogućnost podnošenja usmenih amandmana.

Vijećnik Ivan Šipić je najavljene amandmane Miljenka Marića i Miroslava Čale objedinio u jedan na tekstualni dio programa na način da se u opisu stavke Izgradnja cestovne infrastrukture predviđa asfaltiranje i to u Ulici Put Ruža, Ulici put Kaline kroz naselje Kalina i nerazvrstanoj cesti TRI-204 Put Drinića.

Amandman je usvojen sa 6 glasova ZA (Miljenko Marić, Ivan Šipić, Žana Majić, Ivica Marić, Zlatko Gusić i Miroslav Čalo) i 4 protiv (Tihomir Grubišić, Miro Radman Livaja, Ivan Lipotić Piroga i Ivan Sablić).

Vijećnik Miljenko Marić podnio je usmeni amandman kojim se dodaje novi stavak 5. koji glasi: „*Gradonačelnik Trilja dužan je uz Izvješće o izvršenju Proračuna dostaviti Izvješće o izvršenju Programa građenja komunalne infrastrukture sukladno članku 71. Zakona o komunalnom gospodarstvu.“* dok dosadašnji stavak 5. postaje stavak 6.

Gradonačelnik je prihvatio ovaj usmeni amandman koji je time postao sastavni dio konačnog prijedloga akta.

Gradonačelnik je kao predlagatelj podnio nekoliko usmenih amandmana kojima se u program ugrađuju amandmani iz proračuna.

Prvim amandmanom podiže se stavka projekt vodoopskrbe naselja Ugljane zaseok Bani-Sikavice sa 50.000 EUR na 120.000 EUR, drugim amandmanom dodaje se projekt uređenja ceste Babići-Sliškovići u iznosu od 40.000 EUR, trećim amandmanom uvodi se projekt energetske učinkovitosti javne rasvjete na području Grada Trilja u iznosu od 1.617.000 EUR, četvrtim amandmanom dodaje se stavka izgradnje javne rasvjete u Ulici Put Ruža u iznosu od 13.500 EUR, petim amandmanom se u tekstualnom dijelu stavke Izgradnja cestovne infrastrukture dodaju naselja u kojima se predviđa presvlačenje asfalta i to Ugljane, Čaporice i Trilj. Također je sukladno navedenim amandmanima izmijenjena i tablica sa iznosima i izvorima financiranja.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 11
„ZA“ prijedlog je glasovalo 11 vijećnika
„protiv“ nitko
„suzdržan“ nitko

Konstatirano je da je Prijedlog Programa građenja komunalne infrastrukture na području Grada Trilja za 2024. godinu usvojen jednoglasno sa 11 glasova ZA.

**Ad. 6. Prijedlog Programa održavanja komunalne infrastrukture na području Grada Trilja za 2024. godinu**

Prijedlog je obrazložila pročelnica Monika Domazet istaknuvši da se radi o drugom programu koji se uz proračun donosi sukladno Zakonu o komunalnom gospodarstvu. Ukratko je opisala strukturu programa s naglaskom na glavne stavke i iznose u kojima se planiraju izvršiti.

Nakon izlaganja predsjednik je otvorio raspravu.

U raspravi su sudjelovali vijećnici Ivica Marić, Ante Kozina, Miljenko Marić, pročelnica Monika Domazet i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Jednoglasno sa 11 glasova ZA izglasana je mogućnost podnošenja usmenih amandmana.

Vijećnik Ivica Marić podnio je usmeni amandman na tekstualni dio stavke Održavanje javne rasvjete gdje je kao prioritet naveo obnovu javne rasvjete u naselju Bisko u zaseocima Grmljani, Jankovići, Čajići zbog učestalih kvarova na elektro mreži.

Gradonačelnik je prihvatio ovaj usmeni amandman koji je time postao sastavni dio konačnog prijedloga akta.

Vijećnik Miljenko Marić nakon dogovora s gradonačelnikom odustao je od amandmana koji se odnosio na ulicu Kalina dok se ista ne evidentira, a podnio je usmeni amandman kojim se dodaje novi stavak 5. koji glasi: „*Gradonačelnik Trilja dužan je uz Izvješće o izvršenju Proračuna dostaviti Izvješće o izvršenju Programa održavanja komunalne infrastrukture sukladno članku 71. Zakona o komunalnom gospodarstvu.“* dok dosadašnji stavak 5. postaje stavak 6.

Gradonačelnik je prihvatio ovaj usmeni amandman koji je time postao sastavni dio konačnog prijedloga akta.

Gradonačelnik je kao predlagatelj podnio nekoliko usmenih amandmana kojima se u program ugrađuju amandmani iz proračuna.

Prvim amandmanom stavka Program održavanja javnih površina smanjuje se sa 56.000 EUR na 50.000 EUR. Drugim amandmanom stavka Program održavanja groblja i mrtvačnica smanjuje se sa 70.000 EUR na 62.500 EUR. Također je sukladno navedenim amandmanima izmijenjena i tablica sa iznosima i izvorima financiranja.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 11
„ZA“ prijedlog je glasovalo 11 vijećnika
„protiv“ nitko
„suzdržan“ nitko

Konstatirano je da je PrijedlogPrograma održavanja komunalne infrastrukture na području Grada Trilja za 2024. godinu usvojen jednoglasno sa 11 glasova „ZA“.

Nakon 6. točke dnevnog reda sjednicu je napustila vijećnica Žana Majić.

**Ad. 7.** **Prijedlog Odluke o ukidanju statusa javnog dobra – puta k.č.br. 2929/2 k.o. Budimiri**

Prijedlog je obrazložio viši stručni suradnik Marko Varvodić istaknuvši da se radi o standardnoj proceduri usklađivanja katastarskog plana i stanja na terenu u svrhu formiranja čestice po zahtjevu stranke.

Nakon izlaganja predsjednik je otvorio raspravu.

U raspravi su sudjelovali vijećnik Miljenko Marić i viši stručni suradnik Marko Varvodić.

Tijek rasprave dostupan je na službenom YouTube kanalu Grada Trilja.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 10
„ZA“ prijedlog je glasovalo 10 vijećnika
„protiv“ nitko
„suzdržan“ nitko

Konstatirano je da je PrijedlogOdluke o ukidanju statusa javnog dobra – puta k.č.br.2929/2k.o. Budimiri usvojen jednoglasno sa 10 glasova „ZA“.

**Ad. 8.** **Prijedlog Odluke o ukidanju statusa javnog dobra – puta dio k.č.br. 998 te dio 1001/1 k.o. Velić**

Prijedlog je obrazložio viši stručni suradnik Marko Varvodić kao i za točku br. 7.

Nakon izlaganja predsjednik je otvorio raspravu.

U raspravi je sudjelovao vijećnik Ante Kozina.
Tijek rasprave dostupan je na službenom YouTube kanalu Grada Trilja.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 10
„ZA“ prijedlog je glasovalo 10 vijećnika
„protiv“ nitko
„suzdržan“ nitko

Konstatirano je da je Prijedlog Odluke o ukidanjustatusa javnog dobra – puta dio k.č.br.998 te dio 1001/1 k.o. Velić usvojen jednoglasno sa 10 glasova „ZA“.

**Ad. 9. Prijedlog Zaključka o prijedlogu za imenovanje mrtvozornika za područje Grada Trilja**

Prijedlog je obrazložio pročelnik Dino Hrustić istaknuvši da se radi o novom prijedlogu koji sadrži sve potrebno za imenovanje mrtvozornika za područje Grada Trilja, na idućoj sjednici skupštine SDŽ.

Nakon izlaganja predsjednik je otvorio raspravu.

Nitko se nije javio za raspravu pa je predsjednik Ivan Šipić dao prijedlog na glasovanje.

Prisutno vijećnika pri glasovanju: 10
„ZA“ prijedlog je glasovalo 10 vijećnika
„protiv“ nitko
„suzdržan“ nitko

Konstatirano je da je Prijedlog Zaključka o prijedlogu za imenovanje mrtvozornika za područje Grada Trilja usvojen jednoglasno sa 10 glasova „ZA“.

**Ad. 10. Prijedlog Odluke o izradi Urbanističkog plana uređenja stambene zone Bisko**

Prijedlog je obrazložio gradonačelnik Ivan Bugarin istaknuvši da postoji preduvjet u Prostornom planu Grada Trilja za donošenje ovog UPU-a, a da se paralelno s tom procedurom rješava i zemljište buduće stambene zone pri Ministarstvu državne imovine.

Nakon izlaganja predsjednik je otvorio raspravu.

U raspravi su sudjelovali vijećnici Ivan Šipić, Miljenko Marić i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Gradonačelnik kao predlagatelj na sugestiju vijećnika Ivana Šipića izbacio je mjesne odbore iz popisa javnopravnih tijela koji se očituju na UPU s obzirom da nisu provedeni izbori za iste.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 10
„ZA“ prijedlog je glasovalo 10 vijećnika
„protiv“ nitko
„suzdržan“ nitko

Konstatirano je da je Prijedlog Odlukeo izradi Urbanističkog plana uređenja stambenezone Bisko usvojen jednoglasno sa 10 glasova „ZA“ .

**Ad. 11.** **Prijedlog Odluke o izradi Urbanističkog plana uređenja groblja Košute**

Prijedlog je obrazložio gradonačelnik istaknuvši da se radi o prvom koraku, odnosno pokretanju UPU-a koji je također predviđen Prostornim planom te da se paralelno vode razgovori sa vlasnicima zemljišta.

Nakon izlaganja predsjednik je otvorio raspravu.

U raspravi su sudjelovali vijećnici Ivan Šipić, Miljenko Marić, Ante Kozina i gradonačelnik Ivan Bugarin.

Tijek rasprave dostupan je na službenom YouTube kanalu Grada Trilja.

Gradonačelnik kao predlagatelj na sugestiju vijećnika Ivana Šipića izbacio je mjesne odbore iz popisa javnopravnih tijela koji se očituju na UPU, a umjesto istih dodaju se vlasnici ili posjednici zemljišta.

Nakon izlaganja i rasprave predsjednik Ivan Šipić dao je Prijedlog na glasovanje.

Prisutno vijećnika pri glasovanju: 10
„ZA“ prijedlog je glasovalo 10 vijećnika
„protiv“ nitko
„suzdržan“ nitko

Konstatirano je da PrijedlogOdluke o izradi Urbanističkog plana uređenja grobljaKošute usvojen jednoglasno sa 10 glasova „ZA“.

**Ad. 12. Izvješće o realizaciji Godišnjeg Plana i programa rada vrtića za 2022./2023. godinu**

Vijećnik Ivan Šipić kao predlagatelj je povukao prijedlog s obzirom da je izvjestiteljica opravdala svoj izostanak.

Jednoglasno je izglasana mogućnost da se ova točka ponovno vrati na dnevni red prije isteka poslovničkog roka od tri mjeseca.

Nakon što je iscrpljen dnevni red predsjednik Ivan Šipić zahvalio je vijećnicima na suradnji te je zaključio 24. sjednicu Gradskog vijeća Grada Trilja 24.11.2023. u 23.25 sati.

KLASA: 021-03/24-01/
URBROJ: 2181-12-01-24-01
Trilj, \_\_\_\_\_\_\_\_\_\_\_\_\_\_\_\_ 2024.

Zapisničar Predsjednik Gradskog vijeća:

Marko Varvodić, mag. iur. Ivan Šipić, dipl. theol.